6 அன்பர்களே! எங்களிடமிருந்து நீங்கள் பெற்றுக்கொண்ட முறைமையின்படி ஒழுகாமல்  சோம்பித்திரியும் எல்லா சகோதரர் சகோதரிகளிடமிருந்தும் விலகி நில்லுங்கள் என,  நம் ஆண்டவர் இயேசு கிறிஸ்துவின் பெயரால் நாங்கள் உங்களுக்குக் கட்டளையிடுகிறோம்.  7 எங்களைப்போல் ஒழுகுவது எப்படி என்பது உங்களுக்கே தெரியும்.  ஏனெனில், உங்களிடையே இருந்தபோது நாங்கள் சோம்பித்திரியவில்லை.  8 எவரிடமும் இலவசமாக நாங்கள் உணவருந்தவில்லை.  மாறாக, உங்களுள் எவருக்கும் சுமையாய் இராதபடி,  இராப்பகலாய்ப் பாடுபட்டு உழைத்தோம். 